fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi fi en en fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Pitkä odotus päättyi, kun Noora Komulainen avasi voittotilinsä LET:n joukkuekisassa Sotograndessa - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Kilpagolf - Ladies European Tour
Pitkä odotus päättyi, kun Noora Komulainen avasi voittotilinsä LET:n joukkuekisassa Sotograndessa
Teksti Marko Kuivasaari Perjantaina 19. elokuuta 2022
Jessica Kordan (vas.) joukkue oli Espanjan turnauksen ykkönen. Pinkkiin paitaan pukeutuneelle Noora Komulaiselle voitto oli ensimmäinen pääkiertuetasolla. Kuva: Tristan Jones/LET
Maailmantähti Jessica Korda siivitti ryhmänsä niukkaan voittoon. Myös joukkueen amatööripelaaja nousi menestyksen kannalta isoon rooliin.
Noora Komulaisen edustama Team J. (Jessica) Korda (-33) otti makean voiton perjantaina Espanjassa Sotograndessa päättyneen Aramco Team Series -turnauksen joukkuekisassa. Avauspäivän jälkeen lyönnin johdossa ollut nelikko säilytti loppuun saakka saman marginaalin kakkoseksi sijoittuneeseen Team (Pauline) Roussiniin.
Varsinaisena voiton arkkitehtinä toimi iso tähti Jessica Korda (-15), joka johtaa vielä kierroksen verran jatkuvaa henkilökohtaista turnausta ylivoimaisesti ennen joukkuekisassa ”hopealle” jääneen joukkueen kapteenia. Roussin on maailmanlistalla sijalla 14 olevaa Kordaa kuusi lyöntiä perässä.
Merkittävään rooliin etenkin toisena päivänä Kordan joukkueen menestyksen taustalle nousi kipparin ohella peräti tuloksen, 72, pelannut amatööri Malcolm Borwick. Hänen panoksensa oli tärkeä etenkin niillä hetkillä, kun Komulaisen ja Tereza Meleckan peli hieman takkuili. Tosin joukkuekilpailussa kehnompi kierrostulos ei automaattisesti merkitse sitä, ettei pelaaja saisi kannettua omaa korteaan kekoon. Keskeistä on, että joukkueen pelaajien reikäkohtaiset epäonnistumiset ja jossain määrin onnistumisetkin jakautuisivat mahdollisimman tasaisesti.
Komulainen (+5) oli henkilökohtaisessa kilpailussa 18 reiän jälkeen hienosti top 10:ssä, mutta perjantain vaisu tulos 80 pudotti hänet täpärästi jatkosta. Tsekin Melecka (+9) karsiutui selvemmin.
Vaikka yksilökisa jätti Komulaiselle hampaankoloon, tuo uran ensimmäinen voitto kansainvälisillä kiertueilla kuitenkin lohtua. Voitostaan Team J. Kordan ammattilaiset kuittaavat reilut 34 500 euroa palkintorahaa kukin. Kyseessä on myös Komulaisen uran suurin yksittäinen palkintosumma.
Vuonna 2013 ammattilaiseksi ryhtynyt Komulainen, 31, nousi oitis Ladies European Tourille, jossa hän on saaavuttanut kaikkiaan 12 top 10 -sijoitusta. Näitä hänelle on tilastoitu vuosittain lukuun ottamatta kautta 2021, jolloin pelasi perheenlisäyksen vuoksi vain kolme kilpailua. Henkilökohtaisissa turnauksissa Tampereelta lähtöisin oleva pelaaja on ollut parhaimmillaan neljäs, vuoden 2016 Lalla Mereym Cupissa.
Komulaisen voitto oli suomalaisille toinen tämän kauden joukkuekisoissa. Krista Bakker kuului toukokuussa Bangkokissa ykköstilan ottaneeseen joukkueeseen, ja hän on suomalaisista eniten palkintorahaa tienannut pelaaja viime vuonna alkaneissa Aramco Team -joukkueturnauksissa.
The key moments that took TEAM @Thejessicakorda to -33 💫#RaiseOurGame | #BringTheEnergypic.twitter.com/Byzr0uE5ig
— Ladies European Tour (@LETgolf) August 19, 2022
USA:ssa neloseksi rankattu Jessica Korda on voittanut LPGA Tourilla kuusi kilpailua. Yhdysvaltain ja Tsekin kansalaisuudet omaava pelaaja on ollut majoreissa parhaimmillaan kakkonen, tämänvuotisessa Chevron Championshipissä.
Aramco Team Series -turnausten pro am -henkisissä joukkuekisoissa kapteenit nimeävät ryhmäänsä yhden pelaajan ja toinen ammattilainen arvotaan joukkueeseen. Jokaisen ryhmän täydentää omalla tasoituksellaan pelaava amatöörigolfari. Kordan valinta joukkueeseensa oli Tereza Melecka.
Suomalaisten kipparoimista joukkueista Team (Tiia) Koivisto (-22) oli 13:s ja Team (Matilda) Castren (-19) sijoittui 22:nneksi. Kilpailussa oli 36 joukkuetta.
Henkilökohtaisessa kisassa parhaana suomalaisena on 18. sijaa jakava Ursula Wikström (-2).  Finaalikierrokselle etenivät myös jaetulla 40. sijalla olevat Matilda Castren ja Tiia Koivisto (+2) sekä hieman niukemmin Krista Bakker (+4/T58).
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Lyhyen karsiutumisputkensa katkaissut Matilda Castren: ”Se piristää mieltä, kun saa pelata viikonloppunakin”
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Hankalat lipunpaikat ja navakka tuuli Castrenin ja Nuutisen kiusana Texasissa
Kiira Riihijärven huippukierros jo lähes sinetöi LPGA Tourin pelioikeuden
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.